Отчет на дейността на Народно Читалище “ Парашкев Цветков-2003 “ – Плевен за изминалата 2021г.

 Народно читалище „Парашкев Цветков-2003” град Плевен е независима, неполитическа, доброволна и културно – просветна организация. Създадено е през 2003 год. в обществена полза. Приоритет в работата на Читалището е да съхранява националното културно наследство; приобщаване на населението към българските културни и исторически традиции и утвърждаване на българската национална идентичност; да култивира благоприятна среда за човешко развитие; да подпомага промените в образователните и обучителните процеси; да осигурява достъп до информационни технологии.

1. Обслужваме район Мизия в град Плевен.

2. Броя на регистрираните членове е 154 човека.

3. Дейност.

А/Библиотечно и информационно обслужване

 -Броят библиотечни единици във фонда наброява 3769.

 -Набавени библиотечни материали 155.

 -Читателските посещения са 184.

 -Абонаментната периодика - няма.

 -Техническото оборудване на библиотеката е достатъчно.

Б/Любителско художествено творчество:

 -В читалището ни постоянно репетира любителски хор от 28 хориста за македонски песни с ръководител Иван Минков. Хорът е единстевен в Плевенско специализиран в тригласно пеене и има зад гърба си множество концерти в страната и чужбина.

- Руски клуб – обединяващ граждани от Русия и бившия СССР постоянно живеещи в България.

- В читалището ни действа Арт клуб с групата „Арт Блуз Бенд“, които провеждат репетиции всяка седмица и изнасят концерти всеки петък вечер.

* Временно действащи са три детски формации за народни танци с ръководители Деница Петрова, Галя Георгиева и Петя Стефанова. В нея участват около 50 деца.

 -Временно действащи са и 3 групи в различни стилове музика – стари шлагери, рок и блус.

 И вокална група „Восход” изпълняваща руски песни .

В/Школи по изкуствата

 - Школа по изобразително изкуство- 6 деца

 - Школа по изучаване говорим руски език.

 - Кръжок по декупаж – изложби на изработени от тях предмети във фоайето на зала „Катя Попова“ и в библиотеката на читалището.
Кръжока се събира всеки четвътвък в читалището , изработва предмети и научава нови техники за декупаж.

-В нашето читалище работи единствената в Плевен школа по дърворезба с ръководител известния плевенски резбар Светослав Петков .

 Г/ Участия на хора за македонски песни за изминалата година:

-участие в конкурса „Патриотична песен“

- общински преглед на художествена самодейност за пенсионери.

 – участие на хор за македонски песни във фестивала „На мегдана в Арбанаси“ . 3-то място и награда от 100 лв.

- 20 май участие по случай рождения ден на Парашкев Цветков пред паметника на поета революционер.

-24 май – хорово изпълнение на химна „Върви, народе възродени“

 – участие на хор за македонски песни в „Световен шампионат по фолклор „ в Несебър. Златни медали за хор и солитката Калинка Рачева.

- участие на хор за мадедонски песни в концерта посветен на празника на парк Кайлъка.

– Флашмоб на участници от хор за македонски песни на площада пред елхата.

Д/Клубове и кръжоци - Към читалището действа и клуб „Мизия, Тракия и Македония“, като ежемесечно се провеждат сбирки и се дискутират теми от историята на България.

Е/Действащи музейни/галерийни/ сбирки- няма.

Ж/Работа по проекти - не

 З/ Други читалищни дейности са отбелязване на годишнини на македонски войводи и революционери допринесли за опазване и съхраняване на българщината, българските традиции, език, бит и култура.

 1. Направа на мартинички и подаряване на хора от квартала.

2. Откриване на сезона –Арт клуб. Концерт на групата „Арт Блуз Бенд“

3. 20 май – поднасяне на цветя на паметника на П. Цветков.

4. 06.06. – участие на хор за македонски песни във фестивала „На мегдана в Арбанаси“ . Трето място и парична награда.

5. 11.06. – Вечер с Красимир Йорданов. Представяне на албума му „Свещ“. Концерт на група „Арт Блуз Бенд“

6. 12.06. -Конкурс за детска рисунка с много игри и лакомства.

7. 18.06. – Вечер с поетесата Красимира Кондова и актьора Любен Чаталов.

8. 25.06. – Празнуване на Еьоневден. Поднасяне на билкови чайове, сценки от бита на българина, обредни песни. Лекция за билките изнеси Мариана Хицовска.

9. 13.07. – Среща на представители от руското консулство с граждани на Русия, живеещи в гр. Плевен и околността.

10. 16.07. – Вечер на бард - поетесата Татяна Йотова. Концерт от нейни песни.

11. 17.07. – Представяне на детски книжки от техния автор Татяна Йотова . Детска забава в двора на читалището с песни, стихове , гатанки и игри.

12. 23.07. – Поетична вечер с Маргарита Стефанова (Калина) . Представяне на нейната книга „Редки плетки ут Калина“ . Дебют на групата „Cheese hat“.

13. 28.07.2021. - В един горещ летен ден с песни , хора и красотата на българските народни шевици.
 Представи Македонско културно-просветно дружество с лектор Мариана Хицовска.

14. 02.08.2021. – Полагане на цветя пред паметника на П.Цветков по случай 118 г. от Илинденско-Преображенско възтание.

15. 27.08. – Музикална вечер и концерт на група “Cheese hat”, участниците от езиковата и музикалната гимназии гр. Плевен.

16. 27.08.-29.08.21. – участие на македонски хор в Световен шампионат по фолклор в Несебър. Златни медали за хор и солитката Калинка Рачева.

17. 07.09.2021- участие на македонски хор в концерта посветен на празника на парк Кайлъка.

18. 13.09.- Кулинарен конкурс проведен на руският клуб с участие на вокалната група „Възход“.

19. 30.09.2021.- Среща на представители от руското консулство с граждани на Русия, живеещи в гр. Плевен и околността.

20. 01.10.2021. – Изложба на кръжока по декупаж в сградата на читалището.

21. 05.10.2021.Авторски концерт за пиано на Александра Иванова. Галерия „Светлин Русев“.

22. 1 ноември отбелязахме деня на Народните будители с
 лекция за живота и делото на Захари Стоянов. Лектор Веселин Колев.

23. 22 ноември - ден на християнското семейство - беседа на тема „ "Книгите в семейството".

24. 02.12.- Среща на представители от руското консулство с граждани на Русия, живеещи в гр. Плевен и околността.

25. 10.12. – Коледна изложда на кръжока по декупаж в двора на читалището.

26. 22.12. – Флашмоб от членове на хор за македонски песни на площада пред елхата.

4. Материална база разгърната площ в кв.м. за читалищна дейност 110 кв.м. за всякакви дейности и изяви.

Техническа база – 3 компютъра, съобщителна и размножителна техника.

5. Субсидирана численост на персонала – 3 и 1/2 броя

6. Общ бюджет на читалището за предходната година – 44 787 лв.

 ПРЕДСЕДАТЕЛ:

 /Н.Маринов/